钦定古今图书集成/历象汇编/乾象典/第037卷 > 《罗雅谷月离历指》 > 月自行轮周图
## 钦定古今图书集成/历象汇编/乾象典/第037卷 > 《罗雅谷月离历指》 > 月自行轮周图

月自行轮周图说

自行轮周为次轮心平行之轨道。〈即本轮〉次轮行于本
轮周，左旋。〈与七政违行以本轮之最高为界〉初《逆行》。〈向左约九十度留际转初〉转
顺行。〈向右至半周过最庳留际转中〉复逆行如图。月在次轮周。从地
心作两线切。本轮周也。〈月在本轮上半周两切线外日逆下半周两切线内曰顺〉
若月在心线。〈从地心过本轮心是为本轮之最庳〉两行。〈平行自行〉度分等，若
在心线前，或后两度。〈视经度平行度〉必不等次轮，心从最高
算日行。〈一十三度三分五十三秒五十六微〉为转度分，而一周为转终
度分也。〈二十七日五十二刻一十一分五十四秒为次轮心从最高行一周而复于故处〉